CELEX: 52016PC0460
Language: da
Date: 2016-07-18
Title: Forslag til EUROPA-PARLAMENTETS OG RÅDETS FORORDNING om visse procedurer for anvendelsen af stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo* på den anden side

EUROPA-KOMMISSIONEN
            Bruxelles, den 18.7.2016
            COM(2016) 460 final
            2016/0218(COD)
            Forslag til
            EUROPA-PARLAMENTETS OG RÅDETS FORORDNING
            om visse procedurer for anvendelsen af stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo* på den anden side
            
               
         
         
            
               BEGRUNDELSE
            
            
               Stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo
                  1* på den anden side ("aftalen") blev undertegnet den 27. oktober 2015 og trådte i kraft den 1. april 2016.
            
            
               Det er nu nødvendigt at fastsætte regler for anvendelsen af visse af aftalens bestemmelser samt procedurer for vedtagelse af detaljerede gennemførelsesbestemmelser. 
            
            
               For at sikre ensartede betingelser for gennemførelsen af aftalen bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser
                  2
               . Da gennemførelsesretsakterne er led i den fælles handelspolitik, bør undersøgelsesproceduren anvendes til vedtagelse af dem. 
            
            
               Når aftalen giver mulighed for under ekstraordinære og kritiske omstændigheder at anvende hastende foranstaltninger, som er nødvendige i den konkrete situation, bør Kommissionen straks vedtage sådanne gennemførelsesretsakter. Kommissionen bør straks vedtage sådanne gennemførelsesretsakter for foranstaltninger vedrørende landbrugsprodukter og fiskevarer i behørigt begrundede tilfælde af særligt hastende karakter. 
            
            
               Ifølge aftalen kan visse landbrugsprodukter og fiskevarer med oprindelse i Kosovo importeres til Unionen til en nedsat toldsats inden for rammerne af toldkontingenter. Det er derfor nødvendigt at fastsætte bestemmelser for forvaltningen og revisionen af disse toldkontingenter for at kunne foretage en grundig vurdering af dem.
            
            
               Denne forordning indeholder gennemførelsesbestemmelser for aftalen og bør derfor finde anvendelse fra aftalens ikrafttræden for at sikre en effektiv anvendelse og forvaltning af de toldkontingenter, der er tildelt i medfør af aftalen, og for at sikre retssikkerhed og ligebehandling med hensyn til opkrævning af told. 
            
            
               2016/0218 (COD)
            
            
               Forslag til
            
            
               EUROPA-PARLAMENTETS OG RÅDETS FORORDNING
            
            
               om visse procedurer for anvendelsen af stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo
                  3* på den anden side
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207,
            
            
               under henvisning til forslag fra Europa-Kommissionen,
            
            
               efter fremsendelse af udkast til lovgivningsmæssig retsakt til de nationale parlamenter,
            
            
               efter den almindelige lovgivningsprocedure, og
            
            
               ud fra følgende betragtninger:
            
            
               (1)En stabiliserings- og associeringsaftale mellem Den Europæiske Union og Det Europæiske Atomenergifællesskab på den ene side og Kosovo på den anden side ("aftalen") blev undertegnet den 27. oktober 2015. Aftalen trådte i kraft den 1. april 2016.
            
            
               (2)
                  4
               Det er nødvendigt at fastsætte regler for anvendelsen af visse af aftalens bestemmelser samt procedurer for vedtagelse af detaljerede gennemførelsesbestemmelser.
            
         
         
            
               (3)For at sikre ensartede betingelser for gennemførelsen af aftalen bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011
                  5
               . Da gennemførelsesretsakterne er led i den fælles handelspolitik, bør undersøgelsesproceduren anvendes til vedtagelse af dem. Når aftalen giver mulighed for under ekstraordinære og kritiske omstændigheder at anvende hastende foranstaltninger, som er nødvendige i den konkrete situation, bør Kommissionen straks vedtage sådanne gennemførelsesretsakter. Kommissionen bør straks vedtage sådanne gennemførelsesretsakter for foranstaltninger vedrørende landbrugsprodukter og fiskevarer i behørigt begrundede tilfælde af særligt hastende karakter.
            
            
               (4)Ifølge aftalen kan visse landbrugsprodukter og fiskevarer med oprindelse i Kosovo importeres til Unionen til en nedsat toldsats inden for rammerne af toldkontingenter. Det er derfor nødvendigt at fastsætte bestemmelser for forvaltningen og revisionen af disse toldkontingenter for at kunne foretage en grundig vurdering af dem.
            
            
               (5)Hvis det bliver nødvendigt med handelsbeskyttelsesforhandlinger, bør de vedtages i overensstemmelse med Rådets forordning (EF) nr. 260/2009
                  6
               , Rådets forordning (EF) nr. 1225/2009
                  7
                eller eventuelt Rådets forordning (EF) nr. 597/2009
                  8
               .
            
            
               (6)Hvis en medlemsstat giver Kommissionen oplysninger om eventuelle tilfælde af svig eller forsømmelighed i det administrative samarbejde, gælder den relevante EU- lovgivning, især Rådets forordning (EF) nr. 515/97
                  9
               .
            
            
               (7)Denne forordning indeholder gennemførelsesbestemmelser for aftalen og bør derfor finde anvendelse fra aftalens ikrafttræden.
            
            
               (8)For at sikre en effektiv anvendelse og forvaltning af de toldkontingenter, der er tildelt i medfør af aftalen, og for at sikre retssikkerhed og ligebehandling med hensyn til opkrævning af told bør visse bestemmelser i denne forordning finde anvendelse fra datoen for aftalens ikrafttræden —
            
            
               VEDTAGET DENNE FORORDNING:
            
            
               Artikel 1
            
            
               Genstand
            
            
               Denne forordning fastlægger reglerne og procedurerne for vedtagelse af detaljerede gennemførelsesbestemmelser til visse bestemmelser i stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo
                  10* på den anden side ("aftalen").
            
            
               Artikel 2
            
            
               Indrømmelser for fisk og fiskevarer
            
            
               Kommissionen vedtager ved hjælp af gennemførelsesretsakter detaljerede gennemførelsesbestemmelser til artikel 31 i aftalen vedrørende toldkontingenterne for fisk og fiskevarer. Disse gennemførelsesretsakter vedtages efter undersøgelsesproceduren i artikel 13, stk. 3, i denne forordning.
            
            
               Artikel 3
            
            
               Toldnedsættelser
            
            
               1.Præferencetoldsatserne nedrundes til første decimal, jf. dog stk. 2.
            
            
               2.Hvis beregningen af præferencetoldsatsen i henhold til stk. 1 giver et af følgende resultater, betragtes præferencesatsen som en fuldstændig fritagelse:
            
            
               (a)1 % eller derunder for værditolden
            
            
               (b)1 EUR eller derunder pr. individuelt beløb for den specifikke told.
            
            
               Artikel 4
            
         
         
            
               Tekniske tilpasninger
            
            
               Kommissionen vedtager ved hjælp af gennemførelsesretsakter ændringer til og tekniske tilpasninger af de bestemmelser, som vedtages i henhold til denne forordning, og som er nødvendige som følge af ændringer af den kombinerede nomenklaturs koder og Den Europæiske Unions integrerede toldtarifs (Taric) underopdelinger eller indgåelse af nye eller ændrede aftaler, protokoller, brevvekslinger eller andre retsakter mellem Unionen og Kosovo. Disse gennemførelsesretsakter vedtages efter undersøgelsesproceduren i artikel 13, stk. 3.
            
            
               Artikel 5
            
            
               Generel beskyttelsesklausul
            
            
               Hvis Unionen har brug for at træffe en foranstaltning som omhandlet i artikel 43 i aftalen, vedtager Kommissionen ved hjælp af gennemførelsesretsakter denne foranstaltning. Disse gennemførelsesretsakter vedtages efter undersøgelsesproceduren i artikel 13, stk. 3, i denne forordning, medmindre andet er angivet i artikel 43 i aftalen.
            
            
               Artikel 6
            
            
               Knaphedsklausul
            
            
               Hvis Unionen har brug for at træffe en foranstaltning, der er omhandlet i artikel 44 i aftalen, vedtager Kommissionen ved hjælp af gennemførelsesretsakter denne foranstaltning. Disse gennemførelsesretsakter vedtages efter undersøgelsesproceduren i artikel 13, stk. 3, i denne forordning.
            
            
               Artikel 7
            
            
               Ekstraordinære og kritiske omstændigheder
            
            
               Foreligger der ekstraordinære og kritiske omstændigheder som omhandlet i artikel 43, stk. 5, litra b), og artikel 44, stk. 4, i aftalen, kan Kommissionen træffe foranstaltninger, der finder anvendelse straks, jf. artikel 41 og 42 i aftalen, efter proceduren i artikel 13, stk. 4, i denne forordning.
            
            
               Artikel 8
            
            
               Beskyttelsesklausul for landbrugsprodukter og fiskevarer
            
            
               1.Uanset procedurerne i artikel 5 og 6 i denne forordning træffer Kommissionen, hvis Unionen har brug for at træffe en foranstaltning som omhandlet i artikel 34, stk. 2, eller artikel 43 i aftalen for så vidt angår landbrugsprodukter og fiskevarer, på anmodning af en medlemsstat eller på eget initiativ afgørelse om de nødvendige foranstaltninger, efter evt. at have gjort brug af indbringelsesproceduren i artikel 41 i aftalen. Disse foranstaltninger vedtages af Kommissionen ved hjælp af gennemførelsesretsakter. Disse gennemførelsesretsakter vedtages efter undersøgelsesproceduren i artikel 13, stk. 3, i denne forordning.
            
            
               I behørigt begrundede særligt hastende tilfælde, herunder det i stk. 2 nævnte tilfælde, vedtager Kommissionen efter proceduren i artikel 13, stk. 4, i denne forordning gennemførelsesretsakter, der finder anvendelse straks.
            
            
               2.Modtager Kommissionen den i stk. 1 omhandlede anmodning fra en medlemsstat, træffer den beslutning derom:
            
            
               a)inden for tre arbejdsdage efter modtagelsen af denne anmodning, såfremt indbringelsesproceduren i artikel 43 i aftalen ikke finder anvendelse eller
            
            
               b)inden for tre dage efter afslutningen af den periode på tredive dage, der er nævnt i artikel 43, stk. 5, litra a), i aftalen, såfremt indbringelsesproceduren i artikel 43 i aftalen finder anvendelse.
            
            
               Kommissionen underretter Rådet om de foranstaltninger, den har truffet afgørelse om.
            
            
               Artikel 9
            
         
         
            
               Tilsyn
            
            
               Med henblik på gennemførelsen af artikel 34 i aftalen oprettes der et EU-tilsyn med import af de varer, der er nævnt i bilag V i protokol 3 til aftalen. Proceduren i artikel 308d i Kommissionens forordning (EØF) nr. 2454/93
                  11
                finder anvendelse.
            
            
               Artikel 10
            
            
               Dumping og subsidier
            
            
               I tilfælde af praksis, som kan foranledige, at Unionen træffer de foranstaltninger, der er omhandlet i artikel 42, stk. 2, i aftalen, træffes der beslutning om indførelse af antidumping- eller udligningsforanstaltninger eller begge i overensstemmelse med bestemmelserne i henholdsvis forordning (EF) nr. 1225/2009 og forordning (EF) nr. 597/2009.
            
            
               Artikel 11
            
            
               Konkurrence
            
            
               1.I tilfælde af praksis, som Kommissionen anser for uforenelig med artikel 75 i aftalen, træffer Kommissionen efter behandling af sagen på eget initiativ eller efter anmodning fra en medlemsstat afgørelse om en egnet foranstaltning i henhold til artikel 75 i aftalen.
            
            
               De foranstaltninger, der er omhandlet i artikel 75, stk. 9, i aftalen, vedtages i tilfælde af støtte efter procedurerne i forordning (EF) nr. 597/2009.
            
            
               2.I tilfælde af praksis, der kan foranledige Kosovo til at anvende foranstaltninger over for Unionen på basis af artikel 75 i aftalen, træffer Kommissionen efter behandling af sagen afgørelse om, hvorvidt den pågældende praksis er forenelig med principperne i aftalen. Den træffer om fornødent egnede afgørelser på basis af kriterier, der følger af anvendelsen af artikel 101, 102 og 107 i traktaten om Den Europæiske Unions funktionsmåde. 
            
            
               Artikel 12
            
            
               Svig eller forsømmelighed i det administrative samarbejde
            
            
               1.Finder Kommissionen på grundlag af oplysninger fra medlemsstaterne eller på eget initiativ, at betingelserne i artikel 48 i aftalen er opfyldt, skal den så hurtigt som muligt:
            
            
               a)underrette Europa-Parlamentet og Rådet og
            
            
               b)meddele stabiliserings- og associeringsudvalget sine resultater sammen med de objektive oplysninger, som de er baseret på, og indlede konsultationer i stabiliserings- og associeringsudvalget.
            
            
               2.Alle meddelelser i henhold til artikel 48, stk. 5, i aftalen offentliggøres af Kommissionen i Den Europæiske Unions Tidende.
            
            
               3.Kommissionen kan ved hjælp af gennemførelsesretsakter vedtaget efter undersøgelsesproceduren i artikel 13, stk. 3, i denne forordning midlertidigt suspendere den relevante præferencebehandling af produkterne som omhandlet i artikel 48, stk. 4, i aftalen.
            
            
               Artikel 13
            
            
               Udvalgsprocedure
            
            
               1.Kommissionen bistås med henblik på artikel 2, 4 og 12 i denne forordning af Toldkodeksudvalget, der er nedsat ved artikel 285 i forordning (EU) nr. 952/2013. Dette udvalg er et udvalg som omhandlet i forordning (EU) nr. 182/2011.
            
         
         
            
               2.Med henblik på artikel 5-8 i nærværende forordning bistås Kommissionen af det udvalg, der er nedsat ved artikel 4 i forordning (EF) nr. 260/2009. Dette udvalg er et udvalg som omhandlet i forordning (EU) nr. 182/2011.
            
            
               3.Når der henvises til dette stykke, finder undersøgelsesproceduren i henhold til artikel 5 i forordning (EU) nr. 182/2011 anvendelse.
            
            
               4.Når der henvises til dette stykke, anvendes artikel 8, stk. 1-4, i forordning (EU) nr. 182/2011 sammenholdt med dennes artikel 5.
            
            
               Artikel 14
            
            
               Notifikation
            
            
               Kommissionen foranstalter på Unionens vegne de notifikationer af henholdsvis stabiliserings- og associeringsrådet og stabiliserings- og associeringsudvalget som krævet i henhold til aftalen.
            
            
               Artikel 15
            
            
               Ikrafttræden
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Den anvendes fra den 1. april 2016.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den .
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  *Denne betegnelse indebærer ingen stillingtagen til Kosovos status og er i overensstemmelse med UNSCR 1244/1999 og ICJ's udtalelse om Kosovos uafhængighedserklæring
               
               
                  
                     (2)
                  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).
               
               
                  
                     (3)
                  *Denne betegnelse indebærer ingen stillingtagen til Kosovos status og er i overensstemmelse med UNSCR 1244/1999 og ICJ's udtalelse om Kosovos uafhængighedserklæring.
               
               
                  
                     (4)
                  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).
               
               
                  
                     (5)
                  Rådets forordning (EF) nr. 260/2009 af 26. februar 2009 om den fælles importordning (EUT L 84 af 31.3.2009, s. 1).
               
               
                  
                     (6)
                  Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343 af 22.12.2009, s. 51).
               
               
                  
                     (7)
                  Rådets forordning (EF) nr. 597/2009 af 11. juni 2009 om beskyttelse mod subsidieret indførsel fra lande, der ikke er medlemmer af Det Europæiske Fællesskab (EUT L 188 af 18.7.2009, s. 93).
               
               
                  
                     (8)
                  Rådets forordning (EF) nr. 515/97 af 13. marts 1997 om gensidig bistand mellem medlemsstaternes administrative myndigheder og om samarbejde mellem disse og Kommissionen med henblik på at sikre den rette anvendelse af told- og landbrugsbestemmelserne (EFT L 82 af 22.3.1997, s. 1).
               
               
                  
                     (9)
                  * Denne betegnelse indebærer ingen stillingtagen til Kosovos status og er i overensstemmelse med UNSCR 1244/1999 og ICJ's udtalelse om Kosovos uafhængighedserklæring
               
               
                  
                     (10)
                  Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253 af 11.10.1993, s. 1).